钦定古今图书集成/方舆汇编/职方典/第1185卷 > 《哨遍》〈有序〉前人
## 钦定古今图书集成/方舆汇编/职方典/第1185卷 > 《哨遍》〈有序〉前人

陶渊明赋《归去来》，有其词而无其声。余治东坡，筑雪堂于上，人俱笑其陋，独鄱阳董毅夫过而悦之，有卜邻之意。乃取《归去来》词稍加檃括，使就声律以遗毅夫，使家僮歌之。时相从于东坡，释耒而和之，扣牛角而为之节，不亦乐乎！

“为米。折腰因酒，弃家口体交相累。归去来谁不遗君
归。觉从前、皆非今是。露未晞。征夫指予归路。门前笑
语喧童稚。嗟旧菊都荒，新松暗老，吾年今已如此。但
小窗容膝闭柴扉。策杖看孤云暮鸿飞。云出无心，鸟
倦知还，本非有意。噫。归去来兮，我今忘我兼忘世。
亲戚无浪语，琴书中有真味。步翠麓崎岖，泛溪窈窕，
涓”涓暗谷流春水。观草木欣荣，幽人自感，吾生行且
休矣。念寓形宇内复几时，不自觉皇皇欲何之，委吾
心、去留谁计。神仙知在何处，冨贵非吾愿。但知临水，
登山啸咏，自引壶觞自醉。此生天命更何疑，且乘流、
遇坎还止。